«Iуащхьэмахуэ и щыгу щагъэзащIэ къафэхэр»
«Iуащхьэмахуэ и щыгум щагъэзащIэ къафэхэр» III дуней-псо IуэрыIуатэ фестивалыр жэпуэгъуэм и 22-25-хэм Налшык щекIуэкIынущ.
Жэпуэгъуэм и 22-м сыхьэт 18-рэ дакъикъэ 30-м ар гуфIэгъуэ щытыкIэм иту къыщызэIуахынущ Профсоюзхэм щэнхабзэмкIэ я унэм. КъыкIэлъыкIуэ махуэм лъэпкъ фащэм гуфIэгъуэ Iуэху иращIэкIынущ. «Дунейм и тхыпхъэщIыпхъэ» зыфIащар утыку къыщрахьэнущ Бэрбэч ХьэтIутIэ и цIэр зезыхьэ Къэбэрдей-Балъкъэр къэрал университетым (щыщIидзэнур сыхьэт 11-рэ дакъикъэ 30-рщ).
Зэныбжьэгъугъэм и концертхэр республикэм и районхэм щекIуэкIынущ жэпуэгъуэм и 24-м. Фестивалым хэтхэу куейхэм кIуэнухэр сыхьэт 11-м гъуэгу техьэнущ.
Жэпуэгъуэм и 25-м «Iуащхьэмахуэ и щыгу щагъэзащIэ къафэхэр» зэIущIэм зришэлIахэр зыхэт гала-концертыр екIуэкIынущ (Профсоюзхэм щэнхабзэмкIэ я унэм, сыхьэтI8-рэ дакъикъэ 30-м).
